Ericu950/Stoicheia-meter-silver huggingface dataset:
αἰσχυνοίμην γὰρ ἄν , εἰ γεγονὼς μὲν ἀφ Ἡρακλέους , τοῦ δὲ πατρὸς βασιλεύοντος , αὐτὸς δ ἐπίδοξος ὢν τυχεῖν τῆς τιμῆς ταύτης , περιίδοιμι , καθ ὅσον ἐστὶν ἐπ ἐμοί , τὴν χώραν ἣν ἡμῖν οἱ πατέρες κατέλιπον , ταύτην τοὺς οἰκέτας τοὺς ἡμετέρους ἔχοντας .
ἀξιῶ δὲ καὶ ὑμᾶς τὴν αὐτὴν ἐμοὶ γνώμην ἔχειν , ἐνθυμηθέντας ὅτι μέχρι μὲν ταυτησὶ τῆς ἡμέρας δεδυστυχηκέναι δοκοῦμεν ἐν τῇ μάχῃ τῇ πρὸς Θηβαίους , καὶ τοῖς μὲν σώμασι κρατηθῆναι διὰ τὸν οὐκ ὀρθῶς ἡγησάμενον , τὰς δὲ ψυχὰς ἔτι καὶ νῦν ἀηττήτους ἔχειν , εἰ δὲ φοβηθέντες τοὺς ἐπιόντας κινδύνους προησόμεθά τι τῶν ἡμετέρων αὐτῶν , βεβαιώσομεν τὰς Θηβαίων ἀλαζονείας καὶ πολὺ σεμνότερον τρόπαιον τοῦ περὶ Λεῦκτρα καὶ φανερώτερον στήσομεν καθ ἡμῶν αὐτῶν ·
τὸ μὲν γὰρ ἀτυχίας , τὸ δὲ τῆς ἡμετέρας διανοίας ἔσται γεγενημένον 0 .
μηδεὶς οὖν ὑμᾶς πείσῃ τοιαύταις αἰσχύναις τὴν πόλιν περιβαλεῖν .
καίτοι λίαν προθύμως οἱ σύμμαχοι συμβεβουλεύκασιν ὑμῖν ὡς χρὴ Μεσσήνην ἀφέντας ποιήσασθαι τὴν εἰρήνην .
οἷς ὑμεῖς δικαίως ἂν ὀργίζοισθε πολὺ μᾶλλον ἢ τοῖς ἐξ ἀρχῆς ἀποστᾶσιν ἡμῶν 0 .
ἐκεῖνοι μὲν γὰρ ἀφέμενοι τῆς ἡμετέρας φιλίας τὰς αὑτῶν πόλεις ἀπώλεσαν , εἰς στάσεις καὶ σφαγὰς καὶ πολιτείας πονηρὰς ἐμβαλόντες , οὗτοι δ ἡμᾶς ἥκουσι κακῶς ποιήσοντες ·
τὴν γὰρ δόξαν , ἣν ἡμῖν οἱ πρόγονοι μετὰ πολλῶν κινδύνων ἐν ἑπτακοσίοις ἔτεσι κτησάμενοι κατέλιπον , ταύτην ἐν ὀλίγῳ χρόνῳ πείθουσιν ἡμᾶς ἀποβαλεῖν , ἧς οὔ τ ἀπρεπεστέραν τῇ Λακεδαίμονι συμφορὰν οὔ τε δεινοτέραν οὐδέποτ ἂν εὑρεῖν ἠδυνήθησαν .
εἰς τοῦτο δ ἥκουσι πλεονεξίας καὶ τοσαύτην ἡμῶν κατεγνώκασιν ἀνανδρίαν , ὥστε πολλάκις ἡμᾶς ἀξιώσαντες ὑπὲρ τῆς αὑτῶν πολεμεῖν , ὑπὲρ Μεσσήνης οὐκ οἴονται δεῖν κινδυνεύειν , ἀλλ ἵν αὐτοὶ τὴν σφετέραν αὐτῶν ἀσφαλῶς καρπῶνται , πειρῶνται διδάσκειν ἡμᾶς ὡς χρὴ τοῖς ἐχθροῖς τῆς ἡμετέρας παραχωρῆσαι , καὶ πρὸς τοῖς ἄλλοις ἐπαπειλοῦσιν ὡς εἰ μὴ ταῦτα συγχωρήσομεν ποιησόμενοι τὴν εἰρήνην κατὰ σφᾶς αὐτούς .
ἐγὼ δ οὐ τοσούτῳ χαλεπώτερον ἡγοῦμαι τὸν κίνδυνον ἡμῖν ἔσεσθαι τὸν ἄνευ τούτων , ὅσῳ καλλίω καὶ λαμπρότερον καὶ παρὰ πᾶσιν ἀνθρώποις ὀνομαστότερον 0 ·
τὸ γὰρ μὴ δι ἑτέρων ἀλλὰ δι ἡμῶν αὐτῶν πειρᾶσθαι σώζεσθαι καὶ περιγενέσθαι τῶν ἐχθρῶν ὁμολογούμενον τοῖς ἄλλοις τοῖς τῆς πόλεως ἔργοις ἐστίν .
οὐ δὲ πώποτε δὲ λόγους ἀγαπήσας , ἀλλ ἀεὶ νομίζων τοὺς περὶ τοῦτο διατρίβοντας ἀργοτέρους εἶναι πρὸς τὰς πράξεις , νῦν οὐδὲν ἂν περὶ πλείονος ποιησαίμην ἢ δυνηθῆναι περὶ τῶν προκειμένων ὡς βούλομαι διελθεῖν ·
ἐν γὰρ τῷ παρόντι διὰ τούτων ἐλπίζω μεγίστων ἀγαθῶν αἴτιος ἂν γενέσθαι τῇ πόλει .
πρῶτον μὲν οὖν οἶμαι δεῖν διαλεχθῆναι πρὸς ὑμᾶς ὃν τρόπον ἐκτησάμεθα Μεσσήνην καὶ δι ἃς αἰτίας ἐν Πελοποννήσῳ κατῳκήσατε Δωριεῖς τὸ παλαιὸν ὄντες .
διὰ τοῦτο δὲ προλήψομαι πορρωτέρωθεν , ἵν ἐπίστησθε ὅτι ταύτην ὑμᾶς τὴν χώραν ἐπιχειροῦσιν ἀποστερεῖν , ἣν ὑμεῖς οὐδὲν ἧττον ἢ τὴν ἄλλην Λακεδαίμονα κέκτησθε δικαίως 0 .
ἐπειδὴ γὰρ Ἡρακλῆς μετήλλαξε τὸν βίον θεὸς ἐκ θνητοῦ γενόμενος , κατὰ μὲν ἀρχὰς οἱ παῖδες αὐτοῦ διὰ τὴν τῶν ἐχθρῶν δύναμιν ἐν πολλοῖς πλάνοις καὶ κινδύνοις ἦσαν , τελευτήσαντος δ Εὐρυσθέως κατῴκησαν ἐν Δωριεῦσιν .
ἐπὶ δὲ τρίτης γενεᾶς ἀφίκοντο εἰς Δελφούς , χρήσασθαι τῷ μαντείῳ περί τινων βουληθέντες .
ὁ δὲ θεὸς περὶ μὲν ὧν ἐπηρώτησαν οὐκ ἀνεῖλεν , ἐκέλευσε δ αὐτοὺς ἐπὶ τὴν πατρῴαν ἰέναι χώραν .
σκοπούμενοι δὲ τὴν μαντείαν , εὕρισκον Ἄργος μὲν κατ ἀγχιστείαν αὑτῶν γιγνόμενον  Εὐρυσθέως γὰρ ἀποθανόντος μόνοι Περσειδῶν ἦσαν καταλελειμμένοι  , Λακεδαίμονα δὲ κατὰ δόσιν  ἐκβληθεὶς γὰρ Τυνδάρεως ἐκ τῆς ἀρχῆς , ἐπειδὴ Κάστωρ καὶ Πολυδεύκης ἐξ ἀνθρώπων ἠφανίσθησαν , καταγαγόντος αὐτὸν Ἡρακλέους δίδωσιν αὐτῷ τὴν χώραν διά τε τὴν εὐεργεσίαν ταύτην καὶ διὰ τὴν συγγένειαν τὴν πρὸς τοὺς παῖδας  , Μεσσήνην δὲ δοριάλωτον ληφθεῖσαν  συληθεὶς γὰρ Ἡρακλῆς τὰς βοῦς τὰς ἐκ τῆς Ἐρυθείας ὑπὸ Νηλέως καὶ τῶν παίδων , πλὴν ὑπὸ Νέστορος , λαβὼν αὐτὴν αἰχμάλωτον τοὺς μὲν ἀδικήσαντας ἀπέκτεινεν , Νέστορι δὲ παρακατατίθεται τὴν πόλιν , νομίσας αὐτὸν εὖ φρονεῖν ὅτι νεώτατος ὢν οὐ συνεξήμαρτε τοῖς ἀδελφοῖς  .
ὑπολαβόντες δ οὕτως ἔχειν τὴν μαντείαν , καὶ τοὺς προγόνους τοὺς ὑμετέρους παραλαβόντες καὶ στρατόπεδον συστησάμενοι , τὴν μὲν ἰδίαν χώραν εἰς τὸ κοινὸν τοῖς συνακολουθήσασιν ἔδοσαν , τὴν δὲ βασιλείαν ἐξαίρετον αὐτοὶ παρ ἐκείνων ἔλαβον , ἐπὶ δὲ τούτοις πίστεις ἀλλήλοις δόντες ἐποιοῦντο τὴν στρατείαν .
τοὺς μὲν οὖν κινδύνους τοὺς ἐν τῇ πορείᾳ γενομένους καὶ τὰς ἄλλας πράξεις τὰς οὐδὲν πρὸς τὸ παρὸν φερούσας τί δεῖ λέγοντα διατρίβειν ;
πολέμῳ δὲ κρατήσαντες τοὺς ἐν τοῖς τόποις τοῖς εἰρημένοις κατοικοῦντας τριχῇ διείλοντο τὰς βασιλείας .
ὑμεῖς μὲν οὖν μέχρι ταυτησὶ τῆς ἡμέρας ἐμμένετε ταῖς συνθήκαις καὶ τοῖς ὅρκοις , οὓς ἐποιήσασθε πρὸς τοὺς προγόνους τοὺς ἡμετέρους ·
διὸ καὶ τὸν παρελθόντα χρόνον ἄμεινον τῶν ἄλλων ἐφέρεσθε , καὶ τὸν ἐπιόντα προσδοκᾶν χρὴ τοιούτους ὄντας βέλτιον ἢ νῦν πράξειν 0 .
μεσσήνιοι δ εἰς τοῦτ ἀσεβείας ἦλθον , ὥστ ἐπιβουλεύσαντες ἀπέκτειναν Κρεσφόντην , τὸν οἰκιστὴν μὲν τῆς πόλεως , κύριον δὲ τῆς χώρας , ἔκγονον δ Ἡρακλέους , αὐτῶν δ ἡγεμόνα γεγενημένον .
διαφυγόντες δ οἱ παῖδες αὐτοῦ τοὺς κινδύνους ἱκέται κατέστησαν ταυτησὶ τῆς πόλεως , ἀξιοῦντες βοηθεῖν τῷ τεθνεῶτι καὶ τὴν χώραν διδόντες ἡμῖν .
ἐπερόμενοι δὲ τὸν θεόν , κ ἀκείνου προστάξαντος δέχεσθαι ταῦτα καὶ τιμωρεῖν τοῖς ἠδικημένοις , ἐκπολιορκήσαντες Μεσσηνίους οὕτως ἐκτήσασθε τὴν χώραν .
περὶ μὲν οὖν τῶν ἐξ ἀρχῆς ὑπαρξάντων ἡμῖν ἀκριβῶς μὲν οὐ διῆλθον  ὁ γὰρ παρὼν καιρὸς οὐκ ἐᾷ μυθολογεῖν , ἀλλ ἀναγκαῖον ἦν συντομώτερον ἢ σαφέστερον διαλεχθῆναι περὶ αὐτῶν  , οὐ μὴν ἀλλὰ καὶ διὰ τούτων οἶμαι πᾶσι φανερὸν εἶναι διότι τὴν ὁμολογουμένην ἡμετέραν εἶναι χώραν οὐδὲν διαφερόντως κεκτημένοι τυγχάνομεν ἢ τὴν ἀμφισβητουμένην 0 .
ταύτην τε γὰρ οἰκοῦμεν δόντων μὲν Ἡρακλειδῶν , ἀνελόντος δὲ τοῦ θεοῦ , πολέμῳ δὲ κρατήσαντες τοὺς ἔχοντας ·
ἐκείνην τ ἐλάβομεν παρὰ τῶν αὐτῶν καὶ τὸν αὐτὸν τρόπον καὶ ταῖς μαντείαις χρησάμενοι ταῖς αὐταῖς .
εἰ μὲν οὖν οὕτως ἔχομεν ὥστε μη δὲ περὶ ἑνὸς ἀντιλέγειν , μη δ ἐὰν αὐτὴν τὴν Σπάρτην ἐκλιπεῖν προστάττωσιν ἡμῖν , περίεργόν ἐστιν ὑπὲρ Μεσσήνης σπουδάζειν ·
εἰ δὲ μηδεὶς ἂν ὑμῶν ἀξιώσειε ζῆν ἀποστερούμενος τῆς πατρίδος , προσήκει καὶ περὶ ἐκείνης τὴν αὐτὴν ὑμᾶς γνώμην ἔχειν .
τὰ γὰρ αὐτὰ δικαιώματα καὶ τοὺς αὐτοὺς λόγους περὶ ἀμφοτέρων αὐτῶν ἔχομεν εἰπεῖν .
ἀλλὰ μὴν οὐ δ ἐκεῖν ὑμᾶς λέληθεν , ὅτι τὰς κτήσεις καὶ τὰς ἰδίας καὶ τὰς κοινάς , ἂν ἐπιγένηται πολὺς χρόνος , κυρίας καὶ πατρῴας ἅπαντες εἶναι νομίζουσιν .
ἡμεῖς τοίνυν Μεσσήνην εἵλομεν πρὶν Πέρσας λαβεῖν τὴν βασιλείαν καὶ κρατῆσαι τῆς ἠπείρου , καὶ πρὶν οἰκισθῆναί τινας τῶν πόλεων τῶν Ἑλληνίδων .
καὶ τούτων ἡμῖν ὑπαρχόντων τῷ μὲν βαρβάρῳ τὴν Ἀσίαν ὡς πατρῴαν οὖσαν ἀποδιδόασιν , ὃς οὔπω διακόσι ἔτη κατέσχηκε τὴν ἀρχήν , ἡμᾶς δὲ Μεσσήνην ἀποστεροῦσιν , οἳ πλέον διπλάσιον χρόνον ἢ τοσοῦτον τυγχάνομεν ἔχοντες αὐτήν 0 ·
καὶ Θεσπιὰς μὲν καὶ Πλαταιὰς ἐχθὲς καὶ πρώην ἀναστάτους πεποιήκασι , ταύτην δὲ διὰ τετρακοσίων ἐτῶν μέλλουσι κατοικίζειν , ἀμφότερα παρὰ τοὺς ὅρκους καὶ τὰς συνθήκας πράττοντες .
καὶ εἰ μὲν τοὺς ὡς ἀληθῶς Μεσσηνίους κατῆγον , ἠδίκουν μὲν ἄν , ὅμως δ εὐλογωτέρως ἂν εἰς ἡμᾶς ἐξημάρτανον ·
νῦν δὲ τοὺς Εἵλωτας ὁμόρους ἡμῖν παρακατοικίζουσιν , ὥστε μὴ τοῦτ εἶναι χαλεπώτατον , εἰ τῆς χώρας στερησόμεθα παρὰ τὸ ἀλλ εἰ τοὺς δούλους τοὺς ἡμετέρους ἐποψόμεθα κυρίους αὐτῆς ὄντας .
ἔτι τοίνυν ἐκ τῶν ἐχομένων γνώσεσθε σαφέστερον ὅτι καὶ νῦν δεινὰ πάσχομεν καὶ τότε Μεσσήνην εἴχομεν δικαίως .
πολλῶν γὰρ κινδύνων ἡμῖν γεγενημένων ἤδη ποτὲ ποιήσασθαι τὴν εἰρήνην ἠναγκάσθημεν πολὺ χεῖρον πράττοντες τῶν πολεμίων ·
ἀλλ ὅμως ἐν τοιούτοις καιροῖς γιγνομένων τῶν συνθηκῶν , ἐν οἷς οὐχ οἷόν τ ἦν πλεονεκτεῖν , περὶ μὲν ἄλλων τινῶν ἀμφισβητήσεις ἐγίγνοντο , περὶ δὲ Μεσσήνης οὔ τε βασιλεὺς οὔ θ ἡ τῶν Ἀθηναίων πόλις οὐ δὲ πώποθ ἡμῖν ἐνεκάλεσεν ὡς ἀδίκως κεκτημένοις αὐτήν .
καίτοι πῶς ἂν περὶ τοῦ δικαίου κρίσιν ἀκριβεστέραν ταύτης εὕροιμεν τῆς ὑπὸ μὲν τῶν ἐχθρῶν ἐγνωσμένης , ἐν δὲ ταῖς ἡμετέραις δυσπραξίαις γεγενημένης ;
τὸ τοίνυν μαντεῖον , ὃ πάντες ἂν ὁμολογήσειαν ἀρχαιότατον εἶναι καὶ κοινότατον καὶ πιστότατον , οὐ μόνον ἔγνω τόθ ἡμετέραν εἶναι Μεσσήνην , ὅτε διδόντων ἡμῖν αὐτὴν τῶν Κρεσφόντου παίδων προσέταξε δέχεσθαι τὴν δωρεὰν καὶ βοηθεῖν τοῖς ἀδικουμένοις , ἀλλὰ καὶ τοῦ πολέμου μακροῦ γιγνομένου πεμψάντων ἀμφοτέρων εἰς Δελφούς , κ ἀκείνων μὲν σωτηρίαν αἰτούντων , ἡμῶν δ ἐπερωτώντων ὅτῳ τρόπῳ τάχιστ ἂν κρατήσαιμεν τῆς πόλεως , τοῖς μὲν οὐδὲν ἀνεῖλεν ὡς οὐ δικαίαν ποιουμένοις τὴν αἴτησιν , ἡμῖν δ ἐδήλωσε καὶ τὰς θυσίας ἃς ἔδει ποιήσασθαι καὶ βοήθειαν παρ ὧν μεταπέμψασθαι .
καίτοι πῶς ἄν τις μαρτυρίαν μείζω καὶ σαφεστέραν τούτων παράσχοιτο ;
φαινόμεθα γὰρ πρῶτον μὲν παρὰ τῶν κυρίων τὴν χώραν λαβόντες  οὐδὲν γὰρ κωλύει πάλιν διὰ βραχέων περὶ αὐτῶν διελθεῖν  , ἔπειτα κατὰ πόλεμον αὐτὴν ἑλόντες , ὅνπερ τρόπον αἱ πλεῖσται τῶν πόλεων περὶ ἐκείνους τοὺς χρόνους ᾠκίσθησαν , ἔτι δὲ τοὺς ἠσεβηκότας εἰς τοὺς παῖδας τοὺς Ἡρακλέους ἐκβεβληκότες , οἳ δικαίως ἂν ἐξ ἁπάσης τῆς οἰκουμένης ὑπερωρίσθησαν , πρὸς δὲ τούτοις καὶ τῷ πλήθει τοῦ χρόνου καὶ τῇ τῶν ἐχθρῶν κρίσει καὶ ταῖς τοῦ θεοῦ μαντείαις προσηκόντως ἔχοντες αὐτήν .
ὧν ἓν ἕκαστον ἱκανόν ἐστι διαλῦσαι τοὺς λόγους τῶν τολμώντων κατηγορεῖν ὡς ἢ νῦν διὰ πλεονεξίαν οὐ ποιούμεθα τὴν εἰρήνην , ἢ τότε τῶν ἀλλοτρίων ἐπιθυμοῦντες ἐπολεμήσαμεν πρὸς Μεσσηνίους .
περὶ μὲν οὖν τῆς κτήσεως ἔνεστι μὲν ἴσως πλείω τούτων εἰπεῖν , οὐ μήν ἀλλὰ καὶ ταῦθ ἱκανῶς εἰρῆσθαι νομίζω .
λέγουσι δ οἱ συμβουλεύοντες ἡμῖν ποιεῖσθαι τὴν εἰρήνην , ὡς χρὴ τοὺς εὖ φρονοῦντας μὴ τὴν αὐτὴν γνώμην ἔχειν περὶ τῶν πραγμάτων εὐτυχοῦντας καὶ δυστυχοῦντας , ἀλλὰ πρὸς τὸ παρὸν ἀεὶ βουλεύεσθαι καὶ ταῖς τύχαις ἐπακολουθεῖν καὶ μὴ μεῖζον φρονεῖν τῆς δυνάμεως , μη δὲ τὸ δίκαιον ἐν τοῖς τοιούτοις καιροῖς ἀλλὰ τὸ συμφέρον ζητεῖν .
ἐγὼ δὲ περὶ μὲν τῶν ἄλλων ὁμολογῶ τούτοις , ὅπως δὲ χρὴ τοῦ δικαίου ποιεῖσθαί τι πρ οὐργιαίτερον οὐδεὶς ἄν με λέγων πείσειεν .
ὁρῶ γὰρ καὶ τοὺς νόμους ἕνεκα τούτου κειμένους , καὶ τοὺς ἄνδρας τοὺς καλοὺς κ ἀγαθοὺς ἐπὶ τούτῳ φιλοτιμουμένους , καὶ τὰς εὖ πολιτευομένας πόλεις περὶ τούτου μάλιστα σπουδαζούσας , ἔτι δὲ τοὺς πολέμους τοὺς προγεγενημένους οὐ κατὰ τὰς δυνάμεις ἀλλὰ κατὰ τὸ δίκαιον τὸ τέλος ἅπαντας εἰληφότας , ὅλως δὲ τὸν βίον τὸν τῶν ἀνθρώπων διὰ μὲν κακίαν ἀπολλύμενον , δι ἀρετὴν δὲ σωζόμενον .
ὥστ οὐκ ἀθυμεῖν δεῖ τοὺς ὑπὲρ τῶν δικαίων κινδυνεύειν μέλλοντας , ἀλλὰ πολὺ μᾶλλον τοὺς ὑβρίζοντας καὶ τοὺς τὰς εὐτυχίας μὴ μετρίως φέρειν ἐπισταμένους 0 .
ἔπειτα κ ἀκεῖνο χρὴ σκοπεῖν ·
νυνὶ γὰρ περὶ μὲν τοῦ δικαίου πάντες τὴν αὐτὴν γνώμην ἔχομεν , περὶ δὲ τοῦ συμφέροντος ἀντιλέγομεν .
δυοῖν δὲ προτεινομένοιν ἀγαθοῖν , καὶ τοῦ μὲν ὄντος προδήλου τοῦ δὲ ἀγνοουμένου , πῶς οὐκ ἂν ποιήσαιτε καταγέλαστον , εἰ τὸ μὲν ὁμολογούμενον ἀποδοκιμάσαιτε , τὸ δ ἀμφισβητούμενον ἑλέσθαι δόξειεν ὑμῖν , ἄλλως τε καὶ τῆς αἱρέσεως τοσοῦτον διαφερούσης ;
ἐν μὲν γὰρ τοῖς ἐμοῖς λόγοις ἔνεστι μηδὲν μὲν προέσθαι τῶν ὑμετέρων αὐτῶν μη δ αἰσχύνῃ μηδεμιᾷ τὴν πόλιν περιβαλεῖν , ὑπὲρ δὲ τῶν δικαίων κινδυνεύοντας ἐλπίζειν ἄμεινον ἀγωνιεῖσθαι τῶν ἐχθρῶν , ἐν δὲ τοῖς τούτων ἀφεστάναι μὲν ἤδη Μεσσήνης , προεξαμαρτόντας δὲ τοῦτ εἰς ὑμᾶς αὐτοὺς τυχὸν καὶ τοῦ συμφέροντος καὶ τοῦ δικαίου καὶ τῶν ἄλλων ἁπάντων ὧν προσδοκᾶτε διαμαρτεῖν .
καὶ γὰρ οὐ δὲ τοῦτό πω φανερόν ἐστιν , ὡς ἂν ποιήσωμεν τὰ κελευόμενα , βεβαίως ἤδη τὴν εἰρήνην ἄξομεν .
οἶμαι γὰρ ὑμᾶς οὐκ ἀγνοεῖν ὅτι πάντες εἰώθασι πρὸς μὲν τοὺς ἀμυνομένους περὶ τῶν δικαίων διαλέγεσθαι , τοῖς δὲ λίαν ἑτοίμως ποιοῦσι τὸ προσταττόμενον ἀεὶ πλείω προσεπιβάλλειν οἷς ἂν ἐξ ἀρχῆς διανοηθῶσιν , ὥστε συμβαίνειν βελτίονος εἰρήνης τυγχάνειν τοὺς πολεμικῶς διακειμένους τῶν ῥᾳδίως τὰς ὁμολογίας ποιουμένων .
ἵνα δὲ μὴ δοκῶ περὶ ταῦτα πολὺν χρόνον διατρίβειν , ἁπάντων τῶν τοιούτων ἀφέμενος ἐπὶ τὸν ἁπλούστατον ἤδη τρέψομαι τῶν λόγων .
εἰ μὲν γὰρ μηδένες πώποτε τῶν δυστυχησάντων ἀνέλαβον αὑτοὺς μη δ ἐπεκράτησαν τῶν ἐχθρῶν , οὐ δ ἡμᾶς εἰκὸς ἐλπίζειν περιγενήσεσθαι πολεμοῦντας 0 ·
εἰ δὲ πολλάκις γέγονεν ὥστε καὶ τοὺς μείζω δύναμιν ἔχοντας ὑπὸ τῶν ἀσθενεστέρων κρατηθῆναι καὶ τοὺς πολιορκοῦντας ὑπὸ τῶν κατακεκλειμένων διαφθαρῆναι , τί θαυμαστὸν εἰ καὶ τὰ νῦν καθεστῶτα λήψεταί τινα μετάστασιν 0 ;
ἐπὶ μὲν οὖν τῆς ἡμετέρας πόλεως οὐδὲν ἔχω τοιοῦτον εἰπεῖν ·
ἐν γὰρ τοῖς ἐπέκεινα χρόνοις οὐδένες πώποτε κρείττους ἡμῶν εἰς ταύτην τὴν χώραν εἰσέβαλον ·
ἐπὶ δὲ τῶν ἄλλων πολλοῖς ἄν τις παραδείγμασι χρήσαιτο , καὶ μάλιστ ἐπὶ τῆς πόλεως τῆς Ἀθηναίων .
τούτους γὰρ εὑρήσομεν , ἐξ ὧν μὲν τοῖς ἄλλοις προσέταττον , πρὸς τοὺς Ἕλληνας διαβληθέντας , ἐξ ὧν δὲ τοὺς ὑβρίζοντας ἠμύναντο , παρὰ πᾶσιν ἀνθρώποις εὐδοκιμήσαντας .
τοὺς μὲν οὖν παλαιοὺς κινδύνους εἰ διεξιοίην , οὓς ἐποιήσαντο πρὸς Ἀμαζόνας ἢ Θρᾷκας ἢ Πελοποννησίους τοὺς μετ Εὐρυσθέως εἰς τὴν χώραν αὐτῶν εἰσβαλόντας , ἴσως ἀρχαῖα καὶ πόρρω τῶν νῦν παρόντων λέγειν ἂν δοκοίην ·
ἐν δὲ τῷ Περσικῷ πολέμῳ τίς οὐκ οἶδεν ἐξ οἵων συμφορῶν εἰς ὅσην εὐδαιμονίαν κατέστησαν ;
μόνοι γὰρ τῶν ἔξω Πελοποννήσου κατοικούντων , ὁρῶντες τὴν τῶν βαρβάρων δύναμιν ἀνυπόστατον οὖσαν , οὐκ ἠξίωσαν βουλεύσασθαι περὶ τῶν προσταττομένων αὐτοῖς , ἀλλ εὐθὺς εἵλοντο περιιδεῖν ἀνάστατον τὴν πόλιν γεγενημένην μᾶλλον ἢ δουλεύουσαν 0 .
ἐκλιπόντες δὲ τὴν χώραν , καὶ πατρίδα μὲν τὴν ἐλευθερίαν νομίσαντες , κοινωνήσαντες δὲ τῶν κινδύνων ἡμῖν , τοσαύτης μεταβολῆς ἔτυχον , ὥστε ὀλίγας ἡμέρας στερηθέντες τῶν αὑτῶν πολὺν χρόνον τῶν ἄλλων δεσπόται κατέστησαν .
οὐ μόνον δ ἐπὶ ταύτης ἄν τις τῆς πόλεως ἐπιδείξειε τὸ τολμᾶν ἀμύνεσθαι τοὺς ἐχθρούς , ὡς πολλῶν ἀγαθῶν αἴτιόν ἐστιν , ἀλλὰ καὶ Διονύσιος ὁ τύραννος καταστὰς εἰς πολιορκίαν ὑπὸ Καρχηδονίων , οὐδεμιᾶς αὐτῷ σωτηρίας ὑποφαινομένης , ἀλλὰ καὶ τῷ πολέμῳ κατεχόμενος καὶ τῶν πολιτῶν δυσκόλως πρὸς αὐτὸν διακειμένων , αὐτὸς μὲν ἐμέλλησεν ἐκπλεῖν , τῶν δὲ χρωμένων τινὸς τολμήσαντος εἰπεῖν ὡς καλόν ἐστιν ἐντάφιον ἡ τυραννίς , αἰσχυνθεὶς ἐφ οἷς διενοήθη καὶ πάλιν ἐπιχειρήσας πολεμεῖν , πολλὰς μὲν μυριάδας Καρχηδονίων διέφθειρεν , ἐγκρατεστέραν δὲ τὴν ἀρχὴν τὴν τῶν πολιτῶν κατεστήσατο , πολὺ δὲ μείζω τὴν δύναμιν τὴν αὑτοῦ τῆς πρότερον ὑπαρχούσης ἐκτήσατο , τυραννῶν δὲ τὸν βίον διετέλεσε , καὶ τὸν υἱὸν ἐν ταῖς αὐταῖς τιμαῖς καὶ δυναστείαις , ἐν αἷσπερ αὐτὸς ἦν , κατέλιπεν .
παραπλήσια δὲ τούτοις Ἀμύντας ὁ Μακεδόνων βασιλεὺς ἔπραξεν .
ἡττηθεὶς γὰρ ὑπὸ τῶν βαρβάρων τῶν προσοικούντων μάχῃ καὶ πάσης Μακεδονίας ἀποστερηθεὶς τὸ μὲν πρῶτον ἐκλιπεῖν τὴν χώραν διενοήθη καὶ τὸ σῶμα διασώζειν , ἀκούσας δέ τινος ἐπαινοῦντος τὸ πρὸς Διονύσιον ῥηθέν , καὶ μεταγνοὺς ὥσπερ ἐκεῖνος , χωρίον μικρὸν καταλαβὼν καὶ βοήθειαν ἐνθένδε μεταπεμψάμενος ἐντὸς μὲν τριῶν μηνῶν κατέσχεν ἅπασαν Μακεδονίαν , τὸν δ ἐπίλοιπον χρόνον βασιλεύων γήρᾳ τὸν βίον ἐτελεύτησεν 0 .
ἀπείποιμεν δ ἂν ἀκούοντές τε καὶ λέγοντες , εἰ πάσας τὰς τοιαύτας πράξεις ἐξετάζοιμεν , ἐπεὶ καὶ τῶν περὶ Θήβας πραχθέντων εἰ μνησθείημεν , ἐπὶ μὲν τοῖς γεγενημένοις ἂν λυπηθεῖμεν , περὶ δὲ τῶν μελλόντων βελτίους ἐλπίδας ἂν λάβοιμεν .
τολμησάντων γὰρ αὐτῶν ὑπομεῖναι τὰς εἰσβολὰς καὶ τὰς ἀπειλὰς τὰς ἡμετέρας , εἰς τοῦθ ἡ τύχη τὰ πράγματ αὐτῶν περιέστησεν , ὥστε τὸν ἄλλον χρόνον ὑφ ἡμῖν ὄντες νῦν ἡμῖν προστάττειν ἀξιοῦσιν .
ὅστις οὖν ὁρῶν τοσαύτας μεταβολὰς γεγενημένας ἐφ ἡμῶν οἴεται παύσεσθαι , λίαν ἀνόητός ἐστιν ·
ἀλλὰ δεῖ καρτερεῖν ἐπὶ τοῖς παροῦσι καὶ θαρρεῖν περὶ τῶν μελλόντων , ἐπισταμένους ὅτι τὰς τοιαύτας συμφορὰς αἱ πόλεις ἐπανορθοῦνται πολιτείᾳ χρηστῇ καὶ ταῖς περὶ τὸν πόλεμον ἐμπειρίαις .
περὶ ὧν οὐδεὶς ἂν τολμήσειεν ἀντειπεῖν , ὡς οὐ τὴν μὲν ἐμπειρίαν μᾶλλον τῶν ἄλλων ἔχομεν , πολιτείαν δ οἵαν εἶναι χρή , παρὰ μόνοις ἡμῖν ἐστιν .
ὧν ὑπαρχόντων οὐκ ἔστιν ὅπως οὐκ ἄμεινον πράξομεν τῶν μηδετέρου τούτων πολλὴν ἐπιμέλειαν πεποιημένων .
κατηγοροῦσι δέ τινες τοῦ πολέμου , καὶ διεξέρχονται τὴν ἀπιστίαν αὐτοῦ , τεκμηρίοις ἄλλοις τε πολλοῖς χρώμενοι καὶ μάλιστα τοῖς περὶ ἡμᾶς γεγενημένοις , καὶ θαυμάζουσιν εἴ τινες οὕτω χαλεπῷ καὶ παραβόλῳ πράγματι πιστεύειν ἀξιοῦσιν .
ἐγὼ δὲ πολλοὺς μὲν οἶδα διὰ τὸν πόλεμον μεγάλην εὐδαιμονίαν κτησαμένους , πολλοὺς δὲ τῆς ὑπαρχούσης ἀποστερηθέντας διὰ τὴν εἰρήνην ·
οὐδὲν γὰρ τῶν τοιούτων ἐστὶν ἀποτόμως οὔ τε κακὸν οὔ τ ἀγαθόν , ἀλλ ὡς ἂν χρήσηταί τις τοῖς πράγμασι καὶ τοῖς καιροῖς , οὕτως ἀνάγκη καὶ τὸ τέλος ἐκβαίνειν ἐξ αὐτῶν 0 .
χρὴ δὲ τοὺς μὲν εὖ πράττοντας τῆς εἰρήνης ἐπιθυμεῖν ·
ἐν ταύτῃ γὰρ τῇ καταστάσει πλεῖστον ἄν τις χρόνον τὰ παρόντα διαφυλάξειεν ·
τοὺς δὲ δυστυχοῦντας τῷ πολέμῳ προσέχειν τὸν νοῦν 0 ·
ἐκ γὰρ τῆς ταραχῆς καὶ τῆς καινουργίας θᾶττον ἂν μεταβολῆς τύχοιεν .
ὧν ἡμεῖς δέδοικα μὴ τ ἀναντία πράττοντες φανῶμεν ·
ὅτε μὲν γὰρ ἐξῆν ἡμῖν τρυφᾶν , πλείους τοὺς πολέμους ἐποιούμεθα τοῦ δέοντος , ἐπειδὴ δ εἰς ἀνάγκην καθέσταμεν ὥστε κινδυνεύειν , ἡσυχίας ἐπιθυμοῦμεν καὶ περὶ ἀσφαλείας βουλευόμεθα .
καίτοι χρὴ τοὺς βουλομένους ἐλευθέρους εἶναι τὰς μὲν ἐκ τῶν ἐπιταγμάτων συνθήκας φεύγειν ὡς ἐγγὺς δουλείας οὔσας , ποιεῖσθαι δὲ τὰς διαλλαγάς , ὅταν ἢ περιγένωνται τῶν ἐχθρῶν ἢ τὴν δύναμιν τὴν αὑτῶν ἐξισώσωσιν τῇ τῶν πολεμίων ·
ὡς τοιαύτην ἕκαστοι τὴν εἰρήνην ἕξουσιν , οἵαν περ ἂν τοῦ πολέμου ποιήσωνται τὴν κατάλυσιν .
ὧν ἐνθυμουμένους χρὴ μὴ προπετῶς ὑμᾶς αὐτοὺς ἐμβαλεῖν εἰς αἰσχρὰς ὁμολογίας , μη δὲ ῥᾳθυμότερον ὑπὲρ τῆς πατρίδος ἢ τῶν ἄλλων φανῆναι βουλευομένους 0 .
ἀναμνήσθητε δὲ πρὸς ὑμᾶς αὐτοὺς ὅτι τὸν παρελθόντα χρόνον , εἰ πολιορκουμένῃ τινὶ τῶν πόλεων τῶν συμμαχίδων εἷς μόνος Λακεδαιμονίων βοηθήσειεν , ὑπὸ πάντων ἂν ὡμολογεῖτο παρὰ τοῦτον γενέσθαι τὴν σωτηρίαν αὐτοῖς .
καὶ τοὺς μὲν πλείστους τῶν τοιούτων ἀνδρῶν παρὰ τῶν πρεσβυτέρων ἄν τις ἀκούσειεν , τοὺς δ ὀνομαστοτάτους ἔχω κ ἀγὼ διελθεῖν .
πεδάριτος μὲν γὰρ εἰς Χίον εἰσπλεύσας τὴν πόλιν αὐτῶν διέσωσε ·
βρασίδας δ εἰς Ἀμφίπολιν εἰσελθών , ὀλίγους περὶ αὑτὸν τῶν πολιορκουμένων συνταξάμενος , πολλοὺς ὄντας τοὺς πολιορκοῦντας ἐνίκησε μαχόμενος ·
γύλιππος δὲ Συρακοσίοις βοηθήσας οὐ μόνον ἐκείνους διέσωσεν , ἀλλὰ καὶ τὴν δύναμιν τὴν κρατοῦσαν αὐτῶν καὶ κατὰ γῆν καὶ κατὰ θάλατταν ἅπασαν αἰχμάλωτον ἔλαβεν .
καίτοι πῶς οὐκ αἰσχρὸν τότε μὲν ἕκαστον ἡμῶν ἱκανὸν εἶναι τὰς ἀλλοτρίας πόλεις διαφυλάττειν , νυνὶ δὲ πάντας μη δὲ πειρᾶσθαι τὴν ἡμετέραν αὐτῶν διασώζειν 0 ;
καὶ τὴν μὲν Εὐρώπην καὶ τὴν Ἀσίαν μεστὴν πεποιηκέναι τροπαίων ὑπὲρ τῶν ἄλλων πολεμοῦντας , ὑπὲρ δὲ τῆς πατρίδος οὕτω φανερῶς ὑβριζομένης μη δὲ μίαν μάχην ἀξίαν λόγου φαίνεσθαι μεμαχημένους ;
ἀλλ ἑτέρας μὲν πόλεις ὑπὲρ τῆς ἡμετέρας ἀρχῆς τὰς ἐσχάτας ὑπομεῖναι πολιορκίας , αὐτοὺς δ ἡμᾶς , ὑπὲρ τοῦ μηδὲν ἀναγκασθῆναι παρὰ τὸ δίκαιον ποιεῖν , μη δὲ μικρὰν οἴεσθαι δεῖν ὑπενεγκεῖν κακοπάθειαν , ἀλλὰ ζεύγη μὲν ἵππων ἀδηφαγούντων ἔτι καὶ νῦν ὁρᾶσθαι τρέφοντας , ὥσπερ δὲ τοὺς εἰς τὰς δεινοτάτας ἀνάγκας ἀφιγμένους καὶ τῶν καθ ἡμέραν ἐνδεεῖς ὄντας , οὕτω ποιεῖσθαι τὴν εἰρήνην 0 1 2 ;
ὃ δὲ πάντων σχετλιώτατον , εἰ φιλοπονώτατοι δοκοῦντες εἶναι τῶν Ἑλλήνων ῥᾳθυμότερον τῶν ἄλλων βουλευσόμεθα περὶ τούτων 0 .
τίνας γὰρ ἴσμεν , ὧν καὶ ποιήσασθαι μνείαν ἄξιόν ἐστιν , οἵτινες ἅπαξ ἡττηθέντες καὶ μιᾶς εἰσβολῆς γενομένης οὕτως ἀνάνδρως ὡμολόγησαν πάντα τὰ προσταττόμενα ποιήσειν ;
πῶς δ ἂν οἱ τοιοῦτοι πολὺν χρόνον δυστυχοῦντες ἀνταρκέσειαν ;
τίς δ οὐκ ἂν ἐπιτιμήσειεν ἡμῖν , εἰ Μεσσηνίων ὑπὲρ ταύτης τῆς χώρας εἴκοσιν ἔτη πολιορκηθέντων ἡμεῖς οὕτω ταχέως κατὰ συνθήκας αὐτῆς ἀποσταίημεν , καὶ μη δὲ τῶν προγόνων μνησθείημεν , ἀλλ ἣν ἐκεῖνοι μετὰ πολλῶν πόνων καὶ κινδύνων ἐκτήσαντο , ταύτην ἡμεῖς ὑπὸ λόγων πεισθέντες ἀποβάλοιμεν ;
ὧν οὐδὲν ἔνιοι φροντίσαντες , ἀλλὰ πάσας τὰς αἰσχύνας ὑπεριδόντες , τοιαῦτα συμβουλεύουσιν ὑμῖν , ἐξ ὧν εἰς ὀνείδη τὴν πόλιν καταστήσουσιν .
οὕτω δὲ προθύμως ἐπάγουσιν ὑμᾶς πρὸς τὸ παραδοῦναι Μεσσήνην , ὥστε καὶ διεξελθεῖν ἐτόλμησαν τήν τε τῆς πόλεως ἀσθένειαν καὶ τὴν τῶν πολεμίων δύναμιν , καὶ κελεύουσιν , ἀποκρίνασθαι τοὺς ἐναντιουμένους αὐτοῖς , πόθεν βοήθειαν προσδοκῶντες ἥξειν διακελευόμεθα πολεμεῖν .
ἐγὼ δὲ μεγίστην ἡγοῦμαι συμμαχίαν εἶναι καὶ βεβαιοτάτην τὸ τὰ δίκαια πράττειν  εἰκὸς γὰρ καὶ τὴν τῶν θεῶν εὔνοιαν γενέσθαι μετὰ τούτων , εἴπερ χρὴ περὶ τῶν μελλόντων τεκμαίρεσθαι τοῖς ἤδη γεγενημένοις  , πρὸς δὲ ταύτῃ τὸ καλῶς πολιτεύεσθαι καὶ σωφρόνως ζῆν καὶ μέχρι θανάτου μάχεσθαι τοῖς πολεμίοις ἐθέλειν καὶ μηδὲν οὕτω δεινὸν νομίζειν ὡς τὸ κακῶς ἀκούειν ὑπὸ τῶν πολιτῶν 0 ·
ἃ μᾶλλον ἡμῖν ἢ τοῖς ἄλλοις ἀνθρώποις ὑπάρχει 0 .
μεθ ὧν ἐγὼ πολὺ ἂν ἥδιον πολεμοίην ἢ μετὰ πολλῶν μυριάδων 0 ·
οἶδα γὰρ καὶ τοὺς πρώτους ἡμῶν εἰς ταύτην τὴν χώραν ἀφικομένους οὐ τῷ πλήθει τῶν ἄλλων περιγενομένους , ἀλλὰ ταῖς ἀρεταῖς ταῖς ταῖς ὑπ ἐμοῦ προειρημέναις .
ὥστ οὐκ ἄξιον διὰ τοῦτο φοβεῖσθαι τοὺς πολεμίους , ὅτι πολλοὶ τυγχάνουσιν ὄντες , ἀλλὰ πολὺ μᾶλλον ἐπ ἐκείνοις θαρρεῖν , ὅταν ὁρῶμεν ἡμᾶς μὲν αὐτοὺς οὕτως ἐνηνοχότας τὰς συμφορὰς ὡς οὐδένες ἄλλοι πώποτε , καὶ τοῖς τε νόμοις καὶ τοῖς ἐπιτηδεύμασιν ἐμμένοντας οἷς ἐξ ἀρχῆς κατεστησάμεθα , τοὺς δὲ μη δὲ τὰς εὐτυχίας φέρειν δυναμένους , ἀλλὰ διατεταραγμένους , καὶ τοὺς μὲν τὰς συμμαχίδας πόλεις καταλαμβάνοντας , τοὺς δὲ τ ἀναντία τούτοις πράττοντας , ἄλλους δὲ περὶ χώρας τοῖς ὁμόροις ἀμφισβητοῦντας , τοὺς δὲ μᾶλλον ἀλλήλοις φθονοῦντας ἢ πρὸς ἡμᾶς πολεμοῦντας 0 1 2 .
ὥστε θαυμάζω τῶν μείζω συμμαχίαν ζητούντων , ὧν οἱ πολέμιοι τυγχάνουσιν ἐξαμαρτάνοντες .
εἰ δὲ δεῖ καὶ περὶ τῶν ἔξωθεν βοηθειῶν εἰπεῖν , ἡγοῦμαι πολλοὺς ἔσεσθαι τοὺς βουλομένους ἐπαμύνειν ἡμῖν .
ἐπίσταμαι γὰρ πρῶτον μὲν Ἀθηναίους , εἰ καὶ μὴ πάντα μεθ ἡμῶν εἰσιν , ἀλλ ὑπέρ γε τῆς σωτηρίας τῆς ἡμετέρας ὁτιοῦν ἂν ποιήσοντας ·
ἔπειτα τῶν ἄλλων πόλεων ἔστιν ἃς ὁμοίως ἂν ὑπὲρ τῶν ἡμῖν συμφερόντων ὥσπερ τῶν αὑταῖς βουλευσομένας 0 1 ·
ἔτι δὲ Διονύσιον τὸν τύραννον καὶ τὸν Αἰγυπτίων βασιλέα καὶ τοὺς ἄλλους τοὺς κατὰ τὴν Ἀσίαν δυνάστας , καθ ὅσον ἕκαστοι δύνανται , προθύμως ἂν ἡμῖν ἐπικουρήσοντας 0 ·
πρὸς δὲ τούτοις καὶ τῶν Ἑλλήνων τοὺς ταῖς οὐσίαις προέχοντας καὶ ταῖς δόξαις πρωτεύοντας καὶ βελτίστων πραγμάτων ἐπιθυμοῦντας , εἰ καὶ μήπω συνεστήκασιν , ἀλλὰ ταῖς γ εὐνοίαις μεθ ἡμῶν ὄντας , ἐν οἷς περὶ τῶν μελλόντων εἰκότως ἂν μεγάλας ἐλπίδας ἔχοιμεν 0 .
οἶμαι δὲ καὶ τὸν ἄλλον ὄχλον τὸν ἐν Πελοποννήσῳ καὶ τὸν δῆμον , ὃν οἰόμεθα μάλιστα πολεμεῖν ἡμῖν , ποθεῖν ἤδη τὴν ἡμετέραν ἐπιμέλειαν .
οὐδὲν γὰρ αὐτοῖς ἀποστᾶσι γέγονεν ὧν προσεδόκησαν , ἀλλ ἀντὶ μὲν τῆς ἐλευθερίας τ οὐναντίον ἀποβέβηκεν  ἀπολέσαντες γὰρ αὑτῶν τοὺς βελτίστους ἐπὶ τοῖς χειρίστοις τῶν πολιτῶν γεγόνασιν  , ἀντὶ δὲ τῆς αὐτονομίας εἰς πολλὰς καὶ δεινὰς ἀνομίας ἐμπεπτώκασιν , εἰθισμένοι δὲ τὸν ἄλλον χρόνον μεθ ἡμῶν ἐφ ἑτέρους ἰέναι , νῦν τοὺς ἄλλους ὁρῶσιν ἐφ αὑτοὺς στρατευομένους , καὶ τὰς στάσεις , ἃς ἐπυνθάνοντο πρότερον παρ ἑτέροις οὔσας , νῦν παρ αὑτοῖς ὀλίγου δεῖν καθ ἑκάστην τὴν ἡμέραν γιγνομένας , οὕτω δ ὡμαλισμένοι ταῖς συμφοραῖς εἰσιν , ὥστε μηδένα διαγνῶναι δύνασθαι τοὺς κάκιστα πράττοντας αὐτῶν ·
οὐδεμία γάρ ἐστι τῶν πόλεων ἀκέραιος , οὐ δ ἥ τις οὐχ ὁμόρους ἔχει τοὺς κακῶς ποιήσοντας , ὥστε τετμῆσθαι μὲν τὰς χώρας , πεπορθῆσθαι δὲ τὰς πόλεις , ἀναστάτους δὲ γεγενῆσθαι τοὺς οἴκους τοὺς ἰδίους , ἀνεστράφθαι δὲ τὰς πολιτείας καὶ καταλελύσθαι τοὺς νόμους , μεθ ὧν οἰκοῦντες εὐδαιμονέστατοι τῶν Ἑλλήνων ἦσαν .
οὕτω δ ἀπίστως τὰ πρὸς σφᾶς αὐτοὺς καὶ δυσμενῶς ἔχουσιν , ὥστε μᾶλλον τοὺς πολίτας ἢ τοὺς πολεμίους δεδίασιν 0 ·
ἀντὶ δὲ τῆς ἐφ ἡμῶν ὁμονοίας καὶ τῆς παρ ἀλλήλων εὐπορίας εἰς τοσαύτην ἀμιξίαν ἐληλύθασιν , ὥσθ οἱ μὲν κεκτημένοι τὰς οὐσίας ἥδιον ἂν εἰς τὴν θάλατταν τὰ σφέτερ αὐτῶν ἐκβάλοιεν ἢ τοῖς δεομένοις ἐπαρκέσειαν , οἱ δὲ καταδεέστερον πράττοντες οὐ δ ἂν εὑρεῖν δέξαιντο μᾶλλον ἢ τὰ τῶν ἐχόντων ἀφελέσθαι 0 ·
καταλύσαντες δὲ τὰς θυσίας ἐπὶ τῶν βωμῶν σφάττουσιν ἀλλήλους ·
πλείους δὲ φεύγουσι νῦν ἐκ μιᾶς πόλεως ἢ πρότερον ἐξ ἁπάσης τῆς Πελοποννήσου 0 .
καὶ τοσούτων ἀπηριθμημένων κακῶν , πολὺ πλείω τὰ παραλελειμμένα τῶν εἰρημένων ἐστίν ·
οὐδὲν γὰρ ὅ τι τῶν δεινῶν ἢ χαλεπῶν οὐκ ἐνταῦθα συνδεδράμηκεν .
ὧν οἱ μὲν ἤδη μεστοὶ τυγχάνουσιν ὄντες , οἱ δὲ διὰ ταχέων ἐμπλησθήσονται , καὶ ζητήσουσί τινα τῶν παρόντων πραγμάτων εὑρεῖν ἀπαλλαγήν .
μὴ γὰρ οἴεσθ αὐτοὺς μενεῖν ἐπὶ τούτοις ·
οἵτινες γὰρ εὖ πράττοντες ἀπεῖπον , πῶς ἂν οὗτοι κακοπαθοῦντες πολὺν χρόνον καρτερήσειαν ;
ὥστ οὐ μόνον ἢν μαχόμενοι νικήσωμεν , ἀλλ ἐὰν ἡσυχίαν ἔχοντες περιμείνωμεν , ὄψεσθ αὐτοὺς μεταβαλλομένους μένους καὶ τὴν ἡμετέραν συμμαχίαν σωτηρίαν αὑτῶν εἶναι νομίζοντας .
τὰς μὲν οὖν ἐλπίδας ἔχω τοιαύτας .
τοσοῦτον δ ἀπέχω τοῦ ποιῆσαί τι τῶν προσταττομένων , ὥστ εἰ μηδὲν γίγνοιτο τούτων μη δὲ βοηθείας μηδαμόθεν τυγχάνοιμεν , ἀλλὰ τῶν Ἑλλήνων οἱ μὲν ἀδικοῖεν ἡμᾶς οἱ δὲ περιορῷεν , οὐ δ ἂν οὕτω μεταγνοίην , ἀλλὰ πάντας ἂν τοὺς ἐκ τοῦ πολέμου κινδύνους ὑπομείναιμι πρὶν ποιήσασθαι τὰς ὁμολογίας ταύτας .
αἰσχυνθείην γὰρ ἂν ὑπὲρ ἀμφοτέρων , εἴ τε καταγνοίημεν τῶν προγόνων ὡς ἀδίκως Μεσσηνίους ἀφείλοντο τὴν χώραν , εἴ τ ἐκείνων ὀρθῶς κτησαμένων καὶ προσηκόντως ἡμεῖς παρὰ τὸ δίκαιον συγχωρήσαιμέν τι περὶ αὐτῆς .
τούτων μὲν οὖν οὐδέτερον ποιητέον , σκεπτέον δ ὅπως ἀξίως ἡμῶν αὐτῶν πολεμήσομεν , καὶ μὴ τοὺς εἰθισμένους ἐγκωμιάζειν τὴν πόλιν ἐλέγξομεν ψευδεῖς ὄντας , ἀλλὰ τοιούτους ἡμᾶς αὐτοὺς παρασχήσομεν , ὥστε δοκεῖν ἐκείνους ἐλάττω τῶν ὑπαρχόντων εἰρηκέναι περὶ ἡμῶν .
οἶμαι μὲν οὖν οὐδὲν συμβήσεσθαι δεινότερον τῶν νῦν παρόντων , ἀλλὰ τοὺς ἐχθροὺς τοιαῦτα βουλεύσεσθαι καὶ πράξειν , ἐξ ὧν ἐπανορθώσουσιν ἡμᾶς ·